MRK-ondersoek na EFF-lid se 'rassistiese' twiets verwelkom | Maroela Media
Adv. Glynnis Breytenbach, DA-woordvoerder oor justisie en korrektiewe dienste, het gesê die party verwelkom die MRK se besluit om die beweerde rassistiese boodskappe wat onder die naam @TracyZille geplaas word, te ondersoek.
Die Digital Forensic Research Lab het verlede maand onthul dat Anthony Matumba, EFF-raadslid van Limpopo, glo agter dié Twitter-profiel sit en boonop munt slaan uit die klik-aas wat hy op die platform plaas.
"Matumba gee voor om 'n wit vrou te wees en plaas oproerige boodskappe wat daarop gemik is om rassespanning aan te vuur," het Breytenbach gesê.
"Die uitsprake op die @TracyZille-rekening probeer om swart Suid-Afrikaners te verneder en terselfdertyd wit Suid-Afrikaners te beswadder."
Volgens Breytenbach het die MRK bevestig dat hy 'n saak in die gelykheidshof aanhangig sal maak.
Die DA in Limpopo het ook vroeër geëis dat Matumba as raadslid geskors word. "Die betreurenswaardige twiets het woede veroorsaak en rasseverdelings aangevuur. Dit is nie net ongrondwetlik nie, maar ook teen die gedragskode vir raadslede," het Jacques Smalle, 'n DA-woordvoerder, gesê.
Nie die EFF se nasionale woordvoerder of Matumba het destyds op Maroela Media se e-posse, oproepe of selfoonboodskappe vir kommentaar reageer nie.
Vermiste vrou bewusteloos op voetpad gevind
Kom ons kyk of hulle nou werklik die rooi petters gaa vervolg…
Ek het gewonder wat van hierdie saak geword het. Hy sal seker niks oorkom nie. Inteendeel sal hy seker 'n medalje ontvang vir sy patetiese poging. Ook maar lekker dof.
Maak van hom n voorbeeld en wys ons wat kan en gaan gebeur met hom
Hoe laat twitter so 'n vals profiel toe? Ek dink dit is tyd dat sosiale media wereldwyd strenger bedryf word, jy moet 'n geldige ID verskaf om 'n profiel te mag he of skep, sodat jy van die begin af weet dat die gereg vir jou sal kom as jy jou nie gedra nie, soos hierdie EFF kwaadstoker.
Die MRK en EFF is kop in een mus om hul ontwettige oorname van grond en eiendom te bevorder en sal hierdie verhouding ten alle koste beskerm. Moet dus nie enige positiewe uitspraak verwag nie.